**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O RAZPOREDITVI PORABE PRESEŽKA PRIHODKOV NAD ODHODKI JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 48. člen Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP)
* 35. člen Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradno glasilo št. 20/96, 13/98 in Uradne objave – Časopis OKO, št. 12/01, 9/2002 ter Uradne objave v Občinskem glasilu, št. 9/08, 11/08, št. 5/10 in 9/2022)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče (v nadaljevanju: zavod) je na Občino Renče-Vogrsko dne 14. 3. 2024 vložila prošnjo za izdajo soglasja k predlogu o razporeditvi presežka prihodkov nad odhodki OŠ Renče za 2023, ki ga je Svet zavoda v sklepu št. 900-4/2024-4 sprejel dne 28. 2. 2024 na 11. izredni seji. Vlogi je priložen navedeni sklep, iz katerega izhaja, da zavod Osnovna šola Lucijana Bratkoviča Bratuša Renče zaprosi ustanovitelja Občino Renče-Vogrsko, da namenijo ustvarjen presežek prihodkov iz naslova tržne dejavnosti v višini 237 EUR za nakup kuhinjskih pripomočkov in ustvarjen presežek iz naslova javne službe v višini 118 EUR pustijo nerazporejen.

*RAZLOGI ZA SPREJETJE SKLEPA:*

Drugi odstavek 35. člena Odloka o ustanovitvi javnega zavoda Osnovna šola Lucijana Bratkoviča Bratuša Renče (v nadaljevanju: odlok) določa, da se presežek prihodkov nad odhodki, ki jih zavod pridobi s prodajo proizvodov oz. storitev, ustvarjenih z opravljanjem vzgoje in izobraževanja oz. z opravljanjem drugih dejavnosti v skladu s tem odlokom, uporablja za plačilo materialnih stroškov, investicijsko vzdrževanje in investicije, po predhodnem soglasju ustanovitelja pa tudi za plače. Drugi odstavek tega člena pa določa, da merila za delitev presežka prihodkov nad odhodki v zavodu določi minister.

Drugi odstavek 48. člena Zakona o zavodih določa, da sme zavod presežek prihodkov nad odhodki uporabiti le za opravljanje in razvoj dejavnosti, če ni z aktom o ustanovitvi drugače določeno.

Iz navedenega torej sledi, da lahko zavod presežek prihodkov nad odhodki plačilo materialnih stroškov, investicijsko vzdrževanje in investicije iz naslova javne službe, iz vloge pa ne izhaja, ali gre za nabavo kuhinjskih pripomočkov za pripravo hrane v okviru javne službe (vrtec), ali za pripravo hrane v okviru plačil s strani pristojnega ministrstva, staršev ali tržne dejavnosti kuhinje.

*OCENA STANJA:*

Svet zavoda je na svoji 11. izredni seji obravnaval in sprejel Letno poročilo OŠ Renče za leto 2023. Iz tega poročila izhaja podatek, da je zavod v letu 2023 ustvaril presežek prihodkov nad odhodki v skupni višini 355 EUR. V okviru sklepa o podaji soglasja k letnemu poročilu za preteklo leto je Svet zavoda v tretji točki sklepa opredelil, da zaprosi ustanovitelja, da namenijo ustvarjen presežek prihodkov iz naslova tržne dejavnosti v višini 237 EUR za nakup kuhinjskih pripomočkov in ustvarjen presežek iz naslova javne službe v višini 118 EUR pustijo nerazporejen.

Vlogo zavoda je dne 14. 3. 2024 na svoji osmi seji obravnaval Odbor za družbene dejavnosti. Na podlagi obravnave vloge je odbor sprejel sklep, s katerim predlaga Občinskemu svetu, naj sprejme sklep, da ostane presežek prihodkov nad odhodki v višini 355 EUR nerazporejen.

*CILJI IN NAČELA:*

Zavod naj presežek prihodkov nad odhodki porabi skladno z določili predpisane zakonodaje, odlokom in soglasjem ustanovitelja.

*FINANČNE IN DRUGE POSLEDICE:*

Ni izkazano, da bi se v primeru podaje soglasja ustanovitelja k predlogu Sveta zavoda presežek prihodkov nad odhodki v višini 237 EUR porabil za nabavo kuhinjskih pripomočkov, ki bi se uporabljali samo za izvajanje dejavnosti v okviru javne službe.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 35. člena Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradno glasilo št. 20/96, 13/98 in Uradne objave – Časopis OKO, št. 12/01, 9/2002 ter Uradne objave v Občinskem glasilu, št. 9/08, 11/08, št. 5/10 in 9/2022), ter 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_ seji dne \_\_\_\_\_\_ sprejel

**S K L E P**

1.

Občinski svet Občine Renče-Vogrsko daje soglasje k predlogu Osnovne šole Lucijana Bratkoviča Bratuša Renče, Trg 31, 5292 Renče, da ustvarjen presežek prihodkov nad odhodki iz naslova tržne dejavnosti v višini 237 EUR nameni za nakup kuhinjskih pripomočkov, ustvarjen presežek prihodkov nad odhodki iz naslova javne službe v višini 118 EUR pa pusti nerazporejen.

2.

Ta sklep prične veljati takoj.

Številka:

Bukovica, dne \_\_\_\_ 2024

Župan

Tarik Žigon l. r.

Predlog sklepa (Upoštevan predlog Odbora za družbene dejavnosti):

Na podlagi 48. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 35. člena Odloka o ustanovitvi javnega zavoda Osnovna šola Lucijana Bratkoviča Bratuša Renče (Uradno glasilo št. 20/96, 13/98 in Uradne objave – Časopis OKO, št. 12/01, 9/2002 ter Uradne objave v Občinskem glasilu, št. 9/08, 11/08, št. 5/10 in 9/2022), ter 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_ seji dne \_\_\_\_\_\_ sprejel

**S K L E P**

1.

Presežek prihodkov nad odhodki, ki ga je Osnovna šola Lucijana Bratkoviča Bratuša Renče, Trg 31, 5292 Renče, v letu 2023 ustvarila v skupni višini 355 EUR, ostane v celoti nerazporejen.

2.

Ta sklep prične veljati takoj.

Številka:

Bukovica, dne \_\_\_\_ 2024

Župan

Tarik Žigon l. r.